**Доклад**

**за дейността на Народно читалище „Развитие- 1911”,**

**с. Лехчево, общ. Бойчиновци за 2022г.**

**Уважаеми дами и господа,**

 И през 2022г. Ковид ограниченията продължиха, като на моменти временно отпадаха. Всичко това неминуемо се отрази и на дейността на НЧ „Развитие-1911.

Затова и настоящият отчет ще отрази малка част от мероприятията запланувани в Културния календар на читалището, които успяхме да организираме и проведем

като се съобразявахме с моментната ситуация.

 В изпълнение на Чл. 10 от Закона за народните читалища НЧ „Развитие-1911“ е гражданска организация, регистрирана по Закона за народните читалища, вписана в регистъра към Министерството на културата под № 1652 и Закона за юридическите лица с нестопанска цел за обществено полезна дейност, вписана в регистъра на сдруженията с нестопанска цел под №604, по ф.д. №604 от 1997г. Вписани сме и в Търговския регистър на 24.07.2020г. Действаща библиотека, регистрирана под

 № 1762 в Регистър на обществените библиотеки.

 Читалището е учредено през далечната 1911 година -културно просветна организация и със своята 112 годишна история то се превърна в основен център за развлекателни дейности и любителско творчество за жителите и място за обмен на информация и хранилище на нематериалното културно наследство, на предаване на традиционни знания и умения между поколенията.

 През изминалата година читалището ни осъществяваше дейността си в съгласие

с целите и задачите, заложени в местната и общинска Програма за развитие на читалищна дейност за 2022г.

 І. ОСНОВНИ ПРИОРИТЕТИ В ЧИТАЛИЩНАТА ДЕЙНОСТ

 Те са насочени към обогатяване на културния живот в селото за удовлетворяване потребностите на населението чрез:

- съхранение и развитие на традициите на българския фолклор;

- възпитаване и утвърждаване на националното самосъзнание и културната идентичност;

- обмен между културите на различните етноси;

- разширяване знанията на гражданите;

- осигуряване на достъп до информация и комуникация;

ІІ. ЦЕЛИ И ЗАДАЧИ

1. Обогатяване на културния живот, социалната и образователната дейност.

2. Утвърждаване на народното читалище като общодостъпен център за библиотечно и информационно обслужване на населението.

3. Запазване на традиционните читалищни дейности - съхраняване и популяризиране на автентичния фолклор, разширяване дейността на съществуващите самодейни колективи.

4. Изграждане и развиване на ценностната система у младежите и децата.

5. Разширяване на сътрудничеството между читалищата в общината.

6. Повишаване ролята на читалището в социалната и културната интеграция на различни общности.

7. Подобряване на материално- техническата база.

ІІІ. ОСНОВНИ ДЕЙНОСТИ

 Библиотечната дейност е една от основните дейности на читалището.

Разполагаме с богат библиотечен фонд от 15036 библиотечни единици.

Библиотеката има средна степен на автоматизация – компютри 4 бр.,

мултимедийно устройство- 1 бр., мултифункционални устройства -2бр.,

лаптоп и музикална система . Раздадените книги за годината са 1426 бр. читателите 105 бр.,а посещенията общо 576 бр.

 Библиотеката продължи работа по Програмата „Глобални библиотеки –България“. Броят на услугите и ползвателите на библиотеката ни и компютрите през 2022 година значително намаля заради ограничителните мерки и поради факта,че заради онлайн обучението през предходните две години повечето ученици разполагат вече с лични компютри и мобилни удстройства с интернет достъп. Периодично публикуваме на страницата на читалището във Фейсбук Списъци за свободни работни места на територията на област Монтана. Събития, организирани от библиотеката са обшо 13 на брой :

* изложби на книги- Блага Димитрова, Цветан Ангелов, Слав Христов Караславов, Петя Дубарова,Яна Язова, Елин Пелин, Ангел Каралийчев, Асен Разцветников
* участия в Национална библиотечна седмица , в инициативата Остави всичко друго и чети, Походът на книгите- посещения в библиотеката
* Апостолът на свободата- поклон , Съединението- презентации

 Библиотеката ни подготви и реализира проект по Програма на Министерство на културата – Българските библиотеки- съвременни центрове за четене и информираност 2022 , получените нови книги са 106 бр.

 Хронологично можем да посочим следните мероприятия и инициативи на нашето читалище, които са съпроводени и от публикации на страницата му във Фейсбук:

 Годината започнахме с финализирането на Проекта на Общински фонд за местни инициативи, финансиран от община Бойчиновци и Платформа Агора. Получихме носиите общо 16 на брой за Младежкия танцов състав.

 Заради продължаващата епидемична обстановка не успяхме да проведем традиционния празник Бабинден и се ограничихме и в провеждането на още масови мероприятия.

 Но направихме клипове на откритата сцена пред читалището с новите носии и поздравихме всички майки и баби.

 По проекта монтирахме и уебкамери , които да предават на живо в реално време от центъра на селото.

 Следват две публикации във вестник Враца днес- Уебкамери предават на живо от центъра на Лехчево

 И вестник СЕГА през месец май за Занаятите и дърводелството в Лехчево.

 През месец януари се състоя награждаването от фотоконкурса– Занаятите не се предават- шапки долу, в който заехме третото място.

 През месец май нашият съгражданин Пламен Георгиев ни подари пет пана, които показват нашето участие във фотоконкурса на Наследство БГ и са подредени във фоайето на читалището ни.

 Сформирахме Детска певческа група и Детски танцов състав с деца от 3,4 и 5 клас, които са повече от двадесет и посещават редовно репетициите в читалището, успяхме да се подготвим добре и дори имахме няколко участия с тях.

 През месец май бяхме на участие в празника на колегите от читалището в Бойчиновци по повод неговата 90 годишнина.

 Младежкият и Детският танцови състави участваха във фестивали в Димово,Търнава, Гюргич, Рогозен, Хайредин, празника на община Бойчиновци.

 Във фестивала в Буковец получихме сребърен медал, а от участието ни в Замфирово с професионално жури второ място и парична награда.

 И едно по- различно участие на нашите самодейци в Софрониево на Празника на влашката саламура Моричика, на който готвихме пилешка саламура и бъркахме качамак, преживяването беше уникално, а представянето ни отлично.

 Клуба за народни танци и Групата за изворен фолклор се яви в Монтана на Регионалния преглед за Националния събор в Копривщица и се класирахме за участие.

 От участието ни в XII събор на Народното творчество в Копривщица получихме сребърен и бронзов медал.

 Тук е мястото да изкажем своята благодарност на кмета на общината г-н Светлин Сретениев и на общинския съвет Бойчиновци за оказаната подкрепа при пътуванията на нашите състави за участие в събори и фестивали.

 Подготвихме и проведохме VIII фолклорен фестивал Голяма Богородица в края на месец август с над 300 участници самодейци от областите Видин, Враца и Монтана и концерт на Ива Давидова, като подарък за жителите и гостите на Лехчево от общинското ръководство. Мероприятията бяха проведени под патронажа на кмета на общ. Бойчиновци Светлин Сретениев, с подкрепата на кметство Лехчево и дарения от местния бизнес.

 Читалището ни участва в онлайн обучение на Платформа Агора по проект Дигитални алтернативи за развитие, в уебинара – Развитие на селски туризъм в Северна България, във Вършец в обучението – Общински фондове за местно развитие.

 Разработихме и получихме финансиране за два проекта- към Общински фонд за подкрепа на местни инициативи на община Бойчиновци и Платформа Агора за организиране на етнографска сбирка на стойност 2486 лева и проект по Програма на Министерството на културата Българските библиотеки съвременни центрове за четене и информираност на стойност 1733 лева, от който 347 лв . са дарение от издателство Хермес.

 През годината имаме още няколко малки дарения на нови книги- от фирма Ойрошпед, от Регионалния музей в Монтана- Един модерен град на 130 г. , заради приноса ни в публикацията за детските игри и от свещеник Александър Лашков. Той е израсъл в Лехчево и по тоя повод неговият внук Димитър Пишев, актьор и музикант, се свърза с нас с предложението Куклен театър Русе да гостува в нашето село. Така, че в навечерието на Коледа децата от детската градина и училището получиха като подарък от местния бизнес детската пиеса Коледен подарък за Мърморко.

 Включихме се и в инициативата на община Бойчиновци – Дете до елхата с три видео клипа.

 Субсидираните бройки за нашето читалище са 2.75. Заети 2.5 , а за четвъртинката ползваме частично счетоводни услуги.

 Проведени са няколко заседания на читалищното Настоятелство по различни въпроси от дейността на читалището. В края на март проведохме и редовното годишно отчетно събрание на читалището. Членовете на нашето читалище в края на 2022г. наброяват 53.

 Бюджета на читалището ни бе формиран от Държавната субсидия, дофинансиране от община Бойчиновци, наем земя, работа по проекти, дарения и преходен остатък. Недовършен след ремонта по ПРСР си остана покрива над сцената и салона, мазето се наводнява при дъжд, тъй като няма отводнителни шахти след ремонта на площада, външно сградата е санирана и със сменена дограма, но във вътрешните помещения има нужда от ремонтни дейности и оборудване.

 В работа си всички ние служителите му, Председателят, Читалищното настоятелство, Проверителната комисия, самодейците и всички, съпричастни към читалищното дело се стремим да го утвърждаваме като реална културно -просветна институция, където място има за всеки.

 И всеки, който може да помага в това, е добре дошъл!

**09.02.2023г. Изготвил - Г. Василева**

**с. Лехчево**